
Di cada skina demandanan pa indexering ta cay riba Gobierno 



AWOR no t’e empleadonan publico so, pero tambe esnan 
cu ta poni igual cu ambtenaarnan a cuminsa haci nan de- 
manda pa indexering, esta empleadonan cu ta traha pa 
fundacionnan. 

Diahuebs mainta tabatin reunion di ambtenaarnan cu nan 
sindicato, pero trahadornan di fundacionnan tambe tabata 
presente y a entrega nan carta di peticion na Gobierno. 

Trahadonan di fundacionnan diahuebs mainta a acudi na 
Bestuurskantoor pa entrega un carta den cual ta pidi at- 
encion di Gobierno pa loke t’e situacion indeciso cu nan ta 
pasando aden. 

Minister di Finanza Xiomara Ruiz Maduro a baha bin tuma 
e carta for di trahadornan di e fundacionnan hunto cu su 
coleganan Dangui Oduber, di Turismo, y Andin Bikker, di 
Husticia. 

En general ta bisa den e carta cu nan ta para tras di e lucha 
di indexering di e diferente sindicatonan. 

Y a recorda cu ta Gobierno mes cu a bin cu e regla cu ta 
subsidio salario di trahadornan di fundacionnan mescos cu 
empleadonan publico. 

For di momento di e prome protocol na 1996 te cu 2014 nan 
tabata disfruta di e sistema di indexering. E ta algo cu tur 
Gobierno a sigui te cu 2016 ora cu a cambia e sistema di 
subsidio pa output-subsidie y a mustra Gobierno cu no por 
kita nan derechonan den forma unilateral. 

Ta menciona cu nan tambe ta haya e premienan adicional, 
cu ta algo cu a keda palabra a base di negociacionnan di 
sindicatonan ora cu mester a otorga indexering. 

E representante di e trahadornan a finalisa lesando e carta 
cu grito di “indexering awor”. Y el a bisa cu nan ta aprecia 
si nan por haya un contesta na momento cu nan yega na 
mesa pa negocia esaki. 


Minister Dangui Oduber, kende a tuma e carta, a informa 
cu ta bay discuti e documento den Conseho di Minister, den 
e espacio financiero limita cu nan tin pa maneha. Y a re- 
corda cu Prome Minister di Aruba n’e momento ey ta na 
Hulanda pa discuti e aanwijzing hustamente p’e situacion 
financiero existente y cu nan a hereda. 

“E no ta un situacion facil cu nos mester deal cun’e. Pero 
sigur nos tin oido p’e peticion aki y lo discutie tambe.” 

Minister di Finanza di su banda tambe a papia riba e situa- 
cion financiero di Aruba, cu t’e motibo cu Prome Minister 
Wever Croes ta na Hulanda awe. E1 a recorda cu nan mes- 
ter construi un pais y esaki ta trece hopi reto cun’e. 

Esaki ta trece cun’e cu tin biaha tin cu tuma decisionnan, 
cu den bista di hopi hende, no ta decisionnan popular. 

“Bo no por kibra un pais, mester construi esaki. Cu e pensa- 
mento ey nos ta traha,” el a bisa. 

Prome cu esey den oranan di mainta tabatin e sindicatonan 
cu a reuni na Wilhelmina Park riba e proposicion di Go- 
bierno, cu tabata un suma di un poco mas cu 5 florin den 
salario di e ambtenaarnan, compara cu e 101 florin cu nan 
tin derecho riba dje, segun palabracion haci den pasado. 
Apesar di e menasanan cu no ta paga p’e oranan cu e hen- 
denan no bay traha, grupo grandi a acudi y hasta cu nan 
tabata core e riesgo cu ta takel nan auto pa motibo cu espa- 
cio cerca pa staciona tabata hopi limita. 

E sindicatonan a propone n’e miembronan un suma di 85 
florin cu nan kier den salario y e resto di e 101 florin por 
discuti riba dje. 

Esaki t’e proposicion cu bay cun’e ora cu reuni cu Gobierno e 
siguiente biaha, cual fecha no ta conoci ainda. Mas mirando 
e hecho cu Prome Minister ta na Hulanda y probablemente 
e reunion aki lo tuma lugar otro siman. 



























Diabierna, 22 November 2019 


AWEMainta 


3 


Banda di Bubali Plas 

Tereno duna na Mahogany ta cay den area berde 


E siman aki tabatin un decision den Corte relaciona 
cu un tereno cu su opcion a keda prolonga net prome 
cu tabatin cambio di Gobierno na 2017. Pero esaki 
no tabata e motibo cu no a honra e peticion di Ma- 
hogany, cu a haya opcion riba e tereno aki banda di 
Bubali Plas. 

A nenga nan peticion pa ordena Gobierno midi e tere- 
no, pasobra esaki ta keda den un area berde. 

Dia 28 di november, 2014 Mahogany a haci peticion 
pa un tereno, di 2140 M2 na Palm Beach pa construi 
un compleho di apartamento. Tres biaha den 2017 
e desaroyador a pidi pa prolonga e opcion di derecho 
riba e parcela y finalmente Gobierno (Minister) a bay 
di acuerdo na augustus, 2017, pa dun’e un prolonga- 
cion di e opcion. 

Tabatin conseho negativo pa otorga e tereno aki pa 
motibo cu e sistema di rioolering cu ta conecta e ho- 
telnan cu e planta di purificacion di awa ta pasa ey- 
riba. 

Y si mester otorga esaki tog, mester move e conexion, 
cual lo costa 115 mil florin y esun cu a pidi e tereno 
mester cubri e gasto aki, segun e conseho di DOW. 

Na october, 2015 e mandatario encarga a bay di acu- 
erdo, basta cu e cumpli cu e condicion,pa otorga e 
tereno. 

Dia 16 di juli, 2017, Mahogany a cumpli cu e condi- 
cionnan pa haya e derecho di erfpacht, pero no taba- 
tin e documentonan necesario cu e tereno a wordo 
midi. Na maart a pidi Kadaster pa midi e tereno y 
nan a haya contesta na september 2018. 

Den e carta aki ta bisa cu su peticion pa prolonga e 
derecho di opcion no ta wordo honra. E motibo ta cu e 
ta cay den area berde protegi y ta enpugna cu e ROP. 

Mahogany den e documentonan entrega na Corte a 
pidi pa ordena pais Aruba pa dentro di 30 dia despu- 
es cu seya e veredicto, pasa over pa midi e percela 
en cuestion; prohibi pais Aruba di otorga na otronan 
e tereno en cuestion (mientras cu no tin un decision 
definitivo den bodemprocedure). 


Y tambe a rechasa cu e opcion cu el a haya ta cay bou 
di “afscheidsbeleid”. 

Corte a bisa cu e organisacion Aruba Bird Conserva- 
tion tin motibo y derecho pa ta partido den e caso aki, 
mirando e tareanan di nan describi den nan Statuut, 
pa proteccion di e area di parhanan. 

Den nomber di pueblo nan ta percura pa cuida cu ar- 
eanan berde ta keda berde di berdad. Den e caso aki 
nan a wordo representa pa abogado mr. Rep. 

E abogado a trece dilanti cu e raportnan entrega dor 
di Mahogany no ta sirbi, e ta enpugna cu loke pais 
Aruba a trece dilanti durante e prome tratamento. 
Niun caminda ta mira cu a tene cuenta cu e mapa 
kadastral di DIP. 

Corte a conclui cu e tereno en cuestion ta den area 
berde, mirando declaracion di Robert Kip den Corte, 
kende a bisa cu e mapanan cu el a mustra ta dis- 
eñonan den concepto y no ta procedente di e mapa di 
ROP. 

Di e mapa di ROP por deduci cu e tereno aki ta cay 
completamente den e area berde. 

Di e raport traha dor di ACE, ta mustra cu no a haci 
un debido investigacion n’e ubicacion di e tereno y 
tampoco un estudio di calidad riba e efectonan di con- 
struccion riba e flora y fauna existente. 

Mas bien a traha un raport cu ta beneficioso p’esun 
cu a duna nan e ordo di trabou. P’esey Corte no a 
tuma e raport aki na serio. 

Tur esaki a conduci cu pa awor e decision di Corte ta 
cu e percela ta cay completamente den area berde (y 
aki poco tempo den “natuurgebied), pa cual Mahog- 
any no tin motibo pa pidi pa Kadaster midi e tereno 
aki. Cu esey, e prome peticion a keda rechasa. 

E di dos demanda no tin necesidad pa bay riba dje, 
pasobra Gobierno mes a bisa cu nan no ta bay otorga 
esaki. 

Como e partido cu a perde e caso, a condena Mahoga- 
ny den pago di e gastonan. 





4 


AWEMainta 


Diabierna, 22 November 2019 


Awe t'e D-Day pa Aruba 

Lo haya aanwijzing of no, maske den Tweede 
Kamber varios miembro ta pro un aanwijzing 



MANERA ta conoci Prome Minister Evelyn Wever-Croes 
ta na Hulanda pa awe presenta den e Reunion di Conseho 
di Minister di Reino, cu e intencion cu Aruba no merece di- 
cho aanwijzing. E menasa aki ta data pa algun dia caba, te 
ora cu un carta di Minister Raymond Knops a leak y a bira 
conoci. 

Prome Minister Wever Croes e ultimo lunanan ta trata via 
di un dialogo di convence Hulanda, cu Aruba tin presupues- 
to di 2020 riba bon caminda. Awor cu a keda cla cu presu- 
puesto 2020, por mira cu e deficit di unicamente 29 miyon 
florin of mihor dicho cu 0.5% di su BNP y cu p’e añanan 
benidero, mirando e ampliacion di entradanan e situacion 
ta bin ta cambiando. 

Pesey awe lo haci e ultimo intento pa convence Conseho 
di Minister di Reino cu Aruba no mester di un aanwijzing. 
Cu manera menciona, algun miembro di Tweede Kamer, 
manera Ronald van Raak y Andre Bosman si ta kere cu es- 
aki ta necesario pa drecha e situacion financiero di Aruba, 
despues di tur promesanan haci. 


Na Hulanda mes, no tin mucho confianza den e maneho 
financiero na Aruba. Prome Minister Wever Croes ta haya 
cu Hulanda no ta sincero, pasobra no por culpa Gobierno 
actual so di e maneho financiero aki. 

Hulanda sa masha bon cu e debacle financiero di Aruba, ta 
consecuencia di e mal maneho di Gobierno anterior, pero 
Gobierno actual ta haciendo su maximo, y ta demostra esey 
cu e disciplina financiero cu Aruba ta ehecutando.. 

Di acuerdo cu e Memorandum Financiero Economico di 
Aruba y e Protocol cu Hulanda pa 2020 e surplus di pre- 
supuesto ta 0.5%, nificando cu Aruba ta cumpliendo cabal- 
mente cu e normanan Hulandes. Tambe e debe a baha y 
awor e ta 75% di e BNP. 

“Mi sa cu ainda nos no tey, unda nos kier ta, pero nos ta 
riba bon caminda. Cu apesar di algun contratempo, manera 
e impacto negative di e crisis di Venezuela, Aruba ta con- 
venci di logra su meta y lo sa di drecha e situacion finan- 
ciero di Aruba’ Prome Minister Evelyn Wever Croes a duna 
di conoce. Si Aruba haya tog e aanwijzing, inmediatamente 
lo apela na Raad van State. 

Corte di Prome Instancia 22 november 2019 


Horario 

Sospechoso 

Acto Castigabel 

08.15 

R.R.M. 

Uitspraak 

08.15 

D.D.V.S. 

Uitspraak 

08.15 

E.J.B.P. 

Uitspraak 

08.30 

R.R.T. 

A.M.M. 

L.P.T. 

T. ta wordo acusa di ladronicia y heling na añanan 2017 y 2018. M. ta wordo acusa di desfalco na pia di trabao y 
tumamento di regalo o promesa di aña 2016 te 2018. L.T. ta wordo acusa di desfalco na pia di trabao, di a cumpra un 
ambtenaar y heling di aña 2016 te 2018. 

Parlamentario Shailiny Tromp-Lee (MEP): 

"Gabinete Wever-Croes demostrando disdplina inanciero y 
trahando duro pa logra un finansa sostenibel y duradero" 



DIA 18 di november 2019 Minister di Finansa, Economia y Cultura, Xiomara 
Ruiz Maduro hunto cu Minister President, Evelyn Wever-Croes tabata na 
Parlamento pa un encuentro publico caminda Gobierno a presenta e Nota di 
Fin di Aña di 2019 (Najaarsnota 2019). 

Den e Nota di Fin di Aña Parlamento por tuma nota di e situacion financiero 
di Pais Aruba y alabes por controla si Gobierno ta cumpli cu e apoderacion cu 
nan a haya pa loke ta trata presupuesto di e aña aki. 

Alabes mediante di e nota Gobierno ta duna informacion caminda ta anticipa 
riba e cambionan cu lo keda presenta dentro di poco den Presupuesto Suple- 
torio pa 2019. 

Parlamentario Shailiny Tromp-Lee ta enfatisa e hecho cu for di e Nota di Fin 
di Aña por conclui cu Gabinete Wever-Croes ta demostra disciplina financiero 
y ta kedando den e apoderacion cu Parlamento a duna Gobierno pa cu Presu- 
puesto 2019. 

Den e Nota di Fin di Aña por tuma nota cu Gobierno a ricibi 14.28 miyon 
mas na entrada, pero tabata tin 11.31 miyon mas na gasto di cual 8.3 miyon 
tabata p’e pago extra di reparatietoeslag. E cifranan ta mustra cu p’e aña aki 
mescos cu tabata e caso na 2018 Gobierno no lo bin pidi fondonan adicional 
manera tabata un custumber bou di Gabinete di Mike Eman. 



SO MESTER Dl WASTE BUCKET RESIDENCIAL 
OF COMERCIAL? 


20 yrd 
Big Bucket 


/5 yrd 

Junior Bucket 


lOvrd 


yra 

Bucket 


Small 


FOR RENT 


Furnished 2-bedroom 
apartment for rent near 
the beach (5 mins) 
shopping area (10 mins.) 
Short/ long term. Awg. 

1100 inclusive cablenet. 
Whatsapp. +2975603332 


Pa di dos aña consecutivo Gabinete Wever-Croes 
lo bay presenta un presupuesto supletorio cu lo ta 
budget neutral. Gobierno ta premira cu e deficit 
pa 2019 lo ta mas chikito cu presupuesta, 20 mi- 
yon enbes di 25 miyon, indicando na mes momento 
cu Gobierno lo bay cumpli cu e norma acorda den 
cuadro di supervision financiero. 

Segun Shailiny Tromp-Lee esaki sigur t’e resulta- 
do di un maneho serio y responsabel caminda nos 
Pais poco poco, pero sigur ta bay den e direccion di 
un finansa sostenibel y duradero. 

Segun Tromp-Lee durante di e encuentro publico 
Minister Xiomara Maduro a trece padilanti cu ta 
nos mes como pais mester drecha nos asuntonan 
na un manera factibel, no por drecha un caminda y 
daña un otro. 

Manera e Minister a subraya tin bes decisionnan 
cu Gobierno mester tuma no ta popular, pero nece- 
sario. Tromp-Lee ta enfatisa cu ta bisto cu Gobi- 
erno ta demostrando e corahe necesario pa tuma 
decisionnan importante p’e pais aki y cu trabou 
duro ta duna su fruto! 

Gobierno di Aruba ta presentando dentro di poco 
na Parlamento un presupuesto 2020 caminda ta 
premira cu na fin di e aña lo termina cu un surplus. 
Un logro grandi pa nos pais pasobra ta despues di 
12 aña nos lo logra mira un situacion di surplus. 

Parlamentario Tromp-Lee ta gradici pueblo henter 
pa nan comprension, solidarismo y mas cu tur cos 
pa e disponibilidad pa hunto nos carga e respon- 
sabilidad pa nos Pais. 

Na mes momento Tromp-Lee ta felicita Gabinete 
Wever-Croes p’e trabou serio y responsabel cu nan 
a bin ta realisando pa nos pais. No ta di un dia pa 
otro por drecha loke AVP y Mike Eman a masacra 
den 8 aña. 

Prome Minister a reuni cu Comision di Reino di Tweede Kamer: 

Topico principal tabata e situacion financiero di Aruba 


DIARANSON ultimo, Prome Minister 
Evelyn Wever-Croes tabatin su prome 
reunionnan na Hulanda bou di su 
mesun peticion p’asina e haya e opor- 
tunidad pa splica tocante e situacion 
financiero di nos pais. 

Prome Minsiter a reuni cu e Comis- 
ion di Reino di Tweede Kamer. Tabata 
presente e Presidente, sres. Bosman, 
Van Raak, sra. Antje Diertens, sra. 
Kuiken y sr. Bisschop. 

Prome Minister a pidi e reunion aki 
pa duna un splicacion elabora dicon e 
situacion financiero ta na Aruba. 
Prome Minister a entrega documen- 
tonan cu cifranan p’asina cada un por 
wak pa nan mes con e situation ta. 
Apesar cu nan a keda hopi satisfecho 
cu e splicacion y documentonan pre- 
senta, Prome Minister a expresa cu 
asina mes e desconfiansa cu tin den 
cifranan di pais Aruba, ta keda bin 
dilanti pa motibo cu nan a indica cu 
ta varios biaha for di e Gobierno ante- 
rior, nan a haya cifranan cu no tabata 
klop cu nada. 

“Esaki tawata e maneho di e Gobierno 
anterior cu a priminti y no a cumpli 
y lamentablemente, awor t’e Gobierno 
aki ta carga e consecuencianan aki”, 
Prome Minister a bisa. 

Mienbronan di Tweede Kamer a laga 
sa cu e mandatario Arubano su respon- 
sabilidad ta cu Parlamento di Aruba 
y no cu Tweede Kamer, maske nan 
ta contento di ta comparti opinion cu 
otro. Otro topiconan cu a wordo treci 
dilanti tabata e situacion na Venezu- 
ela, Integridad y Refineria. Varios di 
miembronan di Tweede Kamer no ta 
kere den un re-apertura di e refineria. 


Di parti di e comision di Tweede Kamer, Prome Minister 
a duna di conoce, cu nan a keda hopi contento cu e trans- 
parencia cu e cifranan a wordo treci dilanti especialmente 
e positivismo y desaroyonnan nobo na Aruba. 

Awe lo tuma lugar e siguiente reunion, cu t’e Conseho di 
Minister di Reino. 

Parlamentario Arthur Dowers 

Momento a yega pa Prome Minister 
enfrenta su incapacidad y papia berdad 



DOS aña a pasa bay y ainda Prome Minis- 
ter Evelyn Wever Croes no tin algo positivo 
y beneficioso pa mustra pueblo of cu el a haci 
na interes general di e pais. 

Parlamentario pa fraccion di AVP, Arthur 
Dowers ta kere cu e momento realmente a 
yega, pa introduci un ley cu ta haci gaña- 
mento di henter un pueblo, algo castigabel 
y contra cual por tuma pasonan pa proteha 
interes di pueblo. 

“Den tur conferencia di prensa, den tur de- 
claracion cu e duna tanto na Aruba como Hu- 
landa, Prome Minister Evelyn Wever Croes 
ta insisti pa no bisa e berdad, pa no carga 
responsabilidad p’e desaster cu su Gobierno 
ta hincando e pais aki den dje. 

Awor Evelyn ta na Hulanda, caminda el a 
bay roga Gobierno di Reino pa otro periodo di 
comprension p’asina e por yega na soluciona 
e maneho financiero di su Gobierno. 



Ta increibel ora cu nos scucha 
Prome Minister pretende cu e ta 
un hende di confia, un hende cu 
ta papia y wordo guia p’e berdad, 
den tur loke e kier pa pueblo com- 
pronde ya cu na mes momento cu 
for di su boca e ta bisa cu el a reu- 
ni cu Comision di Asunto di Reino 
di Tweede Kamer tras di porta 
cera, e ta sali declara loke el a pa- 
pia den e reunion secreto aki. 
Segun Prome Minister gañado, 
atrobe politiconan di Hulanda lo 
a bisa cu Gobierno di AVP semper 
a traha cu cifranan falso, cu pre- 
supuestonan irealistico, pero en 
realidad e no ta bisa cu e reunion 
na Hulanda ta p’e splica con el a 
hinca su presupuesto den otro, ca- 
minda cifranan no ta cuadra. 

E solo hecho cu Evelyn a bay Hu- 
landa pa trata di wanta un ulti- 
matum pa su Gobierno haya un 
‘aanwijzing’ awe dia 22 di novem- 
ber, ta mustra con e por gaña sin 
nignun momento realisa cu e mes 
ta gañando su mes. 

Nos por a scucha Eevlyn declara 
for di Den Haag cu tambe Parla- 
mentarionan Hulandes a mustra 
su persona cu durante di 8 aña 
Gobierno di AVP no a tene su mes 
na palabracionnan haci, mientras 
cu CFT a cuminsa cu su trabou di 
supervision na 2015. Ta bin acer- 
ca cu Gobierno di AVP na tur mo- 
mento cu a firma protocol y a fiha 
normanan di maneho financiero 
cu Gobierno di Reino, ningun mo- 
mento CFT a cuestiona e seriedad 
di e maneho aki, al contrario nun- 
ca a dirigi un carta pa Conseho 
di Minister di Reino pa duna Go- 
bierno di AVP pa motibo di no a 
cumpli cu normanan palabra. 


Ta Prome Minister Evelyn Wever 
Croes y su Minister di Finansa 
Xiomara Ruiz Maduro a firma 
un protocol na november di 2018, 
pero despues no kier a reconoce 
e protocol aki y hasta a conseha 
fraccionnan cu ta sostene su Go- 
bierno den Parlamento, pa trata 
di tene CFT for di supervision di 
presupuesto di su Gobierno. 

Loke ta mas serio ainda ta cu 
Hulanda no ta confia Gobierno di 
Evelyn cu placa di pueblo y esaki 
ainda ta punto di discusion ora cu 
ta trata di e fondo apart cu su Go- 
bierno a pone pa atende cu su so- 
ciale crisisplan, caminda miyones 
a wordo poni un banda. 

CFT a mustra na varios ocasion 
cu e fondo aki mester bay bek den 
presupuesto sigur ora cu Hulanda 
a nota cu e placa aki a bay mas 
tanto pa tuma hende den servicio 
y sin solucion ainda pa e proble- 
manan social di pueblo. 

Varios publicacion Hulandes na 
un of otro momento a cuestiona 
e seriedad di Prome Minister y 
tambe politiconan Hulandes, ken- 
denan a yega di haci pregunta 
na Secretario di Asunto di Reino, 
despues cu Evelyn a declara cu 
no mester kere declaracionnan di 
politiconan Hulandes. 

Ta cantidad di situacion tin ca- 
minda Prome Minister no por 
saca su curpa afo y awor tin cu 
mira kico Gobierno ta bay haci 
c’un Gobierno cu faltando un luna 
pa Parlamento bay cu reces, ai- 
nda no a presenta presupuesto 
2020 na Parlamento mucho me- 
nos e presupuesto supletorio ya 
cu ainda falta buraco di miyones 
pa yega,” Parlamentario Arthur 
Dowers a declara. 

PECIALS 


bouRsin 


bouR§in 


GARLIC& 
FlNE HERBj 


Boursin GarlicSHerb 
Cheese 5.2oz 


Morning 

« 5 tar 

^FARMS' 


Offer is valid from 22 November - 28 November 2019 and while supply lasts 


THANKS FOR SHOPPING LOCAL 

Adulto a lubida menor di edad cera den Toyota Yaris 




Centrale Bank van Aruba 
ANN OUN CEMENT 

Revised AML/CFT Handbook issued bv the CBA 

The Centrale Bank van Aruba (CBA) has issued a revised version of its Handbook for the prevention and 
detection of money laundering and financing of terrorism (AML/CFT Handbook). Effective January 1, 2020, 
it replaces the AML/CFT Handbook of June 1, 2011, as well as the Guidance Notes for designated non- 
financial service providers of June 30, 2011. 

As of January 1, 2020, the AML/CFT Handbook applies to all financial service providers and all 
designated non-financial service providers, as defined in section 1 of the AML/CFT State Ordinance , 

which include, among others: 

• Banks; 

• Credit Unions; 

• Life Insurers; 

• Pension Funds; 

• Money Transfer Companies; 

• Trust Service Providers; 

• Insurance Brokers; 

• Casinos; 

The revised version is available on the CBA’s website under the heading “ Supervision 

“ AML/CFT Framework ” ( https ://www. cbaruba. org/cba/zetPage. do ?pase=aml-cft-framework ) and; 
“ AML/CFT Supervision of designated non-financial service providers and other service providers ” 
( https://www.cbaruba.org/cba/getPa£e.do?page=aml-cft-supervision-of-non-re£;ulated-financial- 

service-providers ) . 

The AML/CFT Handbook should always be read in conjunction with the official text of the AML/CFT 
State Ordinance (in the Dutch language). 

Aruba, November 22, 2019 


• Lawyers; 

• Notaries; 

• Tax advisors; 

• Accountants; 

• High value dealers (e.g. Jewelers, 
Car dealers); 

• Real Estate Agents. 



DIAHUEBS mainta pa mas o menos 10:50 
informacion a drenta cu na altura di Jacinta 
Kleuterschool lo tin un mucha cera den auto. 
Segun nos a compronde e persona cu lo a comete 
e acto aki lo baha y lubida e mucha den auto, 
ora e persona a realisa panico a drenta curpa y 
a cuminsa grita. 

A wordo papia di un “eror”. E momento eynan a 
bati alarma y aki lo a kibra e glas p’asina saca 
e criatura. Mientrastanto a pidi tambe presen- 
cia di Ambulance, y na yegada Paramediconan a 
somete e mucha na un control riguroso. 

Sin cu politica y agitacion 

EcoGas y Serl mar ta hayando otro na 
bienestar di Aruba en particular 



“SI tin boluntad, por spera un solucion pronto y pa 
duracion largo”, asina Eduardo de Veer, Presidente di 
MetaCorp a duna di conoce, ora el a ser puntra di e 
situacion pa cu e ley di Serlimar. 

Si politica keda afo, tur cos ta bay mas facil. Asina p.e. 
EcoGas tabatin un reunion di Serlimar, cu a bay den 
masha bon ambiente, te cu por bisa cu tin un solucion 
na caminda. Semper y cuando pensa riba Aruba, paso- 
bra tur compania ta traha pa bienestar di Aruba. 


Ta referi aki n’e situacion di maneho di desperdicio 
riba nos isla. Den e proceso a start un discusion pu- 
blico entre e Minister y e compania MetaCorp. Pero ta 
parce cu tin luz na horizonte, esey por conclui despues 
di scucha e conferencia di prensa di Eduardo de Veer 
dilanti Tropical Bottling Company na Balashi. 

E conferencia di prensa aki no a ser yama pa papia 
riba e topico aki, pero pa anuncia cu na 2020 MetaCorp 
lo celebra 100 aña. 

E siman aki ainda Eduardo de Veer, President-Comis- 
ario di MetaCorp a tabatin un reunion cu e Director 
y e Director Financiero di Serlimar na nan oficina na 
Pos Chikito. E reunion a bay den masha bon ambiente, 
segun de Veer a menciona durante un conferencia di 
prensa. 

Di parti di Serlimar y EcoGas tin e intencion pa yega 
na un solucion cu ta cumbini tur partido y Aruba en 
particular. De Veer no kier bay detayes di e reunion, 
pero hecho ta, sin envolvi politica den e caso aki, e par- 
tidonan por haya otro, sin tin cu inverti mas placa. 



ARUBAANSE 

ZWEMBOND 

Desaroyando cu ayudo di Lotto 

(( 

Nos ta hopi agradeci di cuanto Lotto ta hinca den 
deporte, cu nos por tin e posibilidad ey pa yuda e 
muchanan y mayornan crece den e deporte y pa 
nos yega na nos meta final cu ta e 
weganan Olympico. 


oo©o 

lottoaruba.com 


Monica Platiau 

Awo cu 2 florin mas, bo por gana e 


380 . 


Afl. 280.000,- +AII. 100.000,- 

extm 





Catalogo di Pintura 
di Indjan riba 
Baranca ta bay Scol 

Un regalo di Comunidad y Fundacion 1403 


FUNDACION 1403 ta organisa 
un campaña pa tur scol na Aruba 
por haya un catalogo di pintura di 
Indjan riba baranca pa nan biblio- 
teca. Na nomber di cada persona 
cu cumpra un catalogo den e peri- 
odo cuminsando diasabra dia 23 di 
november te cu diasabra dia 30 di 
november, Fundacion 1403 lo re- 
gala un buki na un scol. 

E campaña ta inicia cu un ‘pop-up’ 
di Fundacion 1403 na Baz-Rrr den 
Centro di Oranjestad diasabra dia 
23 di november cuminsando pa 11 
or. Cada persona cu cumpra un 
buki lo haya un sticker cu lo plak 
den un otro buki cu Fundacion 
1403 lo entrega na un scol na nan 
nomber. Esaki ta un Evento di 
Partnership Comunitario (‘Com- 
munity Partnership Event’) den 
contexto di e Metanan di Desaroyo 
Sostenibel (‘Sustainable Develop- 
ment Goals’), cual Baz-Rrr ta pro- 
move activamente. 

Coautor di e catalogo, Harold Kel- 
ly, kende ta arkeologo di Museo Ar- 
queologico Nacional Aruba y Fran- 
cisco Croes, e persona na kende e 
buki ta dedica, lo t’ey pa comparti 
nan experiencia di traha e cata- 
logo aki y firma buki. E evento na 
Baz-Rrr lo dura te 5 or. 


Cu cada compra di e catalogo, den 
e periodo di 23 pa 30 di novem- 
ber, na Plaza Bookshop, na DeWit 
& VanDorp na Dakota, na Bruna 
Bookstore y na Museo Arqueo- 
logico Nacional Aruba, lo haya un 
sticker pa pone nomber. 

Na final di e campaña, Fundacion 
1403 lo entrega tur scol un buki 
pa nan biblioteca y lo publica tur 
detaye riba su pagina di Facebook. 

Si tin compania cu ta desea di 
cumpra mas copia di e buki, nan 
por tuma contacto cu Fundacion 
1403 via nan e pagina di Facebook 
@fundacionl403, email: funda- 
cion.1403@yahoo.com of bishita e 
‘pop-up’ na Baz-Rrr. 

E catalogo di pintura di Indjan di 
Aruba ta un proyecto colaborativo 
entre Fundacion 1403 y Museo 
Arqueologico Nacional Aruba cu 
sosten di Prins Bernhard Cultuur- 
fonds Dutch Caribbean, UNOCA, 
VNO, Gomez & Coffie, FCCA y 
Grant Thornton. 

For di dia cu a presenta e buki na 
juli ultimo el a haya masha hopi 
elogio y ta disponible den libreri- 
anan y na Museo Arqueologico Na- 
cional Aruba pa 90 florin. 

Durante oranan di madruga 
Toyota Corolla a dal contra 
pilar bieu bandi caminda 




DIAHUEBS madruga Polis a bay Sero 
Biento, pa un auto cu lo a accidenta. Na 
yegada di Polis, nan a topa cu un auto Toy- 
ota band’i caminda. 

E chauffeur, kende ta un dama posible- 
mente lo no a mira un pida pilar bieu cu 
masha cerca di caminda, y a dal contra dje. 

Dor di esaki un tire a kibra y a causa cu e 
auto a bay na su man drechi rancando un 
cura di waya y destruyendo un meter di 
awa. No tabatin herido 


IMPORTANT NOTICE 



We at Yrausquin are continuously 
working on improvement, 

on Saturday 23rd of November 2019 our offices 
will be closed for a Team Building session. 

Energized and inspired we’ll resume our normal 
business hours on Monday 25th of November 2019. 

Our apologies for the inconvenience. 


524 4444 

info@yrausquin.com 
www.yrausquin.com 
Q yrausquinaruba 
[U @yrausquinaruba 

Melvin Tromp di AVP 

Loke Prome Minister tin cu haci ta stop di gaña pueblo 


E miembro di partido AVP, Melvin Tromp, ningun mo- 
mento a wordo impresiona p’e supuesto keho cu Prome 
Minister Evelyn Wever Croes lo a entrega contra di su 
persona, despues cu su persona a entrega un keho na 
Ministerio Publico contra e Prome Minister. 

“Tin un dicho cu semper mi a yega di usa ora cu mester 
bin cu pruebanan concreto di cosnan cu sa pasa camin- 
da semper mi a mustra cu ‘papel ta skop.’ 

Loke tin riba papel bo no por cambia y historia politico 
di ultimo dos añanan aki, ta mustra bon cla cu Aruba 
tin un persona como Prome Minister, cu no por papia e 
berdad. 

E supuesto keho cu e lo a hiba Ministerio Publico contra 
mi persona no ta impresiona mi na ningun momento, 
pero loke Evelyn tin cu haci ta yega Ministerio Publico 
di berdad y no bisa algo y keda sin haci. 

Como Prome Minister, e señora politico aki lo bay den 
historia como e lider cu a gaña henter un pueblo den 
forma directo, caminda el a sigura pueblo pa lunanan 
largo durante di campaña, cu e lo soluciona e situacion 
financiero di Gobierno, sin tuma medida. 

Apenas algun luna den Gobierno el a traciona pueblo 
den su totalidad dor di introduci e tradicional solucion 
di partido MEP, esta BBO y a tuma otro medidanan cu 
a ranca miyones for di cartera di pueblo, sin cu pueblo 
a haya algo bek di esaki. 

Cantidad di promesa no a wordo cumpli, manera e.o. 
reduccion di prijs di awa y coriente, reduccion di prijs 
di gasolin, cu lo no hedge mas, aumento di salario mini- 
mo, reduccion di edad di pensioen, traha cu shete Min- 
ister, reduccion di costo di biahamento di Ministernan. 
Anto un di e gritonan di Evelyn Wever Croes aki despu- 
es cu el a huramenta como Prome Minister, ta cu e lo 
bay reduci e gasto pa consehonan huridico cu ta paga 
na oficina di abogadonan, y cu su Gobierno lo bay haci 
uso di huristanan den servicio di Gobierno. 

Pero kico a pasa, e bufete di su Papa a wordo converti 
den un e conseheronan huridico mas importante no di 
su Gobierno, pero sigur di companianan estatal cu ta 
cay bou di su responsablidad como Prome Minister. 


TERIO PLJBLlCO 



Den documentonan cu nos a presenta na Ministerio 
Publico dialuna ultimo, tin copia di recibonan paga pa 
companianan estatal cu ta responsabilidad di Prome 
Minister y caminda por saca afo cu su persona ta na 
altura cu e companianan estatal aki, a haci uso di ser- 
vicio di bufete di su tata. 

Un bufete den cual Evelyn ta accionista, el a yega di 
traha p’e bufete aki, pero ora cu el a bira Prome Minis- 
ter, a dicidi di pone su accionnan den un tipo di sticht- 
ing, cual stichting lo cobra su dividendonan tur fin di 
aña. 

Na momento cu Evelyn no ta Prome Minister mas, e 
lo bira accionista directo bek den e bufete aki cu tur 
ganashi di dividendo cu el a ricibi di e bufete aki den e 
stichting, mientras cu e bufete ta gana placa como rep- 
resentantenan di companianan estatal cu ta cay bou di 
su responsabilidad. 

Loke mi persona kier conseha Prome Minister tambe 
ta cu ora cu e kier hunga e tipo di weganan politico aki 
caminda e lo demanda Melvin Tromp, lo ta bon e tuma 
tempo y scucha tur loke a wordo declara pa mi persona 
prome. 

Tambe lo ta bon pa ora cu e bay prensa y insinua cu e 
entrega un demanda contra mi persona pa entregamen- 
to di kehonan falso contra su persona, e lugar corecto 
p’e bay ta Ministerio Publico y sin duda esey sigur lo 
yuda e peticion di AVP pa Ministerio Publico investiga 
e desaroyonan preocupante cu Evelyn ta hibando como 
Prome Minister,” sr. Melvin Tromp di AVP a declara. 

Mucha herida den accidente di auto diahuebs atardi na Moko 




DIAHUEBS den oranan di atardi Polis y 
ambulance a bay direccion Moko, den area di 
La Roca pa un accidente di trafico. 

Na yegada Polis a topa dos auto riba un T- 
weg. Ambos auto tabatin daño material. Ta- 
bata trata di Kia Sportage y un Nissan Sentra. 

E Sentra lo tabata bayendo direccion zuid ora 
el a haye confronta cu e Kia Sportage cu a 
yega lora su dilanti. 

Esaki tabata e motibo di e accidente, un im- 
pacto semi frontal cu a laga basta daño mate- 
rial atras. 

Den e Sentra tabatin un adulto y dos mucha. 
Un di nan lo a haya un golpi na su cabes y ta- 
bata yora constantemente. Su ruman tabata 
ok, pero por mira cu e ta spanta. 

Chauffeur di e Sportage tambe tabata ok. 
Ambulance a presenta y a opta pa bay hiba 
e mucha cu a haya e bolobonchi na su frenta 
Hospital. 




HOLIDAYS 


A T T H E 


O P E R A 

(ÇDecemée) lV h 


AN EVENING OF ELEGANGE 

GRAND BALLROOM 

7pmto12am • $100 PERPERSON 
OPENBAR • DINNER BUFFET • LIVE ENTERTAINMENT 


MARRIOTT iRESORfl 
. ARUBA 

- STELLARIS CASINO 

FOR TABLE RESERVATIONS, GALL 520.6043. MINIMUM GROUP OF 10 REQUIRED. 

Durcmte tratamento di ley di Ombudsman, 
e Presidente dictariorial Juan Ady Thijsen 

a silencia Mervin Wyatt-Ras 


Parlamentario drs. Wyatt-Ras y su fraccion durante trata- 
mento di e ley di Ombudsman a ser silencia na un forma 
bruto, no elegante y dictatorial dor di Ady Thijsen. 

Segun Wyatt-Ras no tabatin ningun motibo p’esaki. A trata 
e ley di cual sra. Marisol Lopez-Tromp y sra. Mervin Wyatt- 
Ras t’e unico miembronan iniciador di e ley cu ta den Par- 
lamento ainda y ta pesey nan a sinta pa defende e ley aki. 

Dicho ley a cuminsa cana su caminda desde 5 di juli 2016 
y a ricibi conseho di Raad van Advies dia 15 di september 
2016. Ya na 2014 a cuminsa reuni tocante di esaki. 
Gobierno anterior a facilita un kwartiermaker y lo mester a 
bin cambio den Constitution p’e ley por funciona n’e mihor 
manera. Despues cu Gobierno a cambia na 2017 a tuma 2 
aña y te par di luna pasa a bin un cambionan grandi den e 
ley cu awor lo mester ser trata. 

E iniciadornan a propone p’e ley ser manda pa Raad van 
Advies pa un conseho. Wyatt-Ras cu hunto cu Lopez-Tromp 
ta iniciadornan desde comienso di e ley aki a representa e 
comision di e constelacion aki di Parlamento y pa sorpresa 
di Wyatt-Ras na final di discurso di Lopez-Tromp, e Presi- 
dente Ady Thijsen sin respet pa democracia no a kier a laga 
Wyatt-Ras como iniciador tambe hiba palabra. 

Wyatt-Ras ni su coleganan di fraccion y hasta otro colega- 
nan di otro fraccion no por a compronde e forma di proceder 
di Ady Thijsen. 

Mervin Wyatt-Ras di basta tempo caba a ripara cu e Presi- 
dente aki a bin ta purba silencia Wyatt-Ras y su fraccion 
p’e por bulldoze cos den Parlamento. 

Segun Wyatt-Ras netamente den caso di Ombudsman, e 
Presidente dictatorial aki no mag di haci loke el a haci, 
pues di stroba un iniciador pa hiba palabra djis pasobra e 
ta di oposicion. 

Esaki no ta prome biaha cu ta silencia oposicion. Anto ne- 
tamente pa Wyatt-Ras kende ta sali na defensa di nos cui- 
dadanonan. 



Wyatt-Ras den pasado, dia 28 di september 2011, hunto cu 
sra. Lopez-Tromp ya caba a yega di presenta un mocion pa 
traha riba un Kinderombudsman, cual mocion a ser apro- 
ba unanimamente. No ta democratico cu e Presidente sin 
manera aki djies pasobra e mester bay Hulanda y kier tin 
e ley trata prome cu e bay, ta purba di silencia Wyatt-Ras. 
E odio cu Ady Thijsen kizas tin riba Mervin Wyatt-Ras a 
bira bisto. 

E ley di Ombudsman lo haci posibel cu nos pueblo ora e no 
ta di acuerdo e por acudi n’e Defensor di Pueblo pa entrega 
keho. E Defensor di Pueblo segun ley lo mester atende cu e 
kehonan dentro di un termino y por intermedia cu instan- 
cianan pa yega na un mihor maneho y sali na derecho di 
cuidadanonan. 

E Defensor di Pueblo ta raporta na Parlamento. E ta un en- 
tidad independiente manera Raad van Advies y Algemene 
Rekenkamer cu lo yuda Parlamento haci un mihor trabou 
di control di Gobierno. E lo por haci investigacion riba su 
mes tambe. E ley aki despues cu e regresa for di Raad van 
Advies y cu a contesta preocupacionnan di Raad van Advies 
por ser trata den Reunion Publico. 

Drs. Marisol Lopez-Tromp (POR): 

A cuminsa trata ley di Defensor di Pueblo 
y Defensor di Mucha den Parlamento 


DURANTE reunion publico den Parla- 
mento pa loke ta iniciativa di ley pa in- 
stitui Ombudsman y Kinderombudsman 
na Aruba, lider di fraccion di POR, drs. 
Marisol Lopez-Tromp cu ta un di e Parla- 
mentarionan cu a bin cu e iniciativa aki a 
dirigi su mes na esnan presente den sala. 
E1 a indica cu precisamente riba Dia In- 
ternacional di Derecho di Mucha ta inicia 
e tratamento di e ley aki cu tin hopi di 
haber cu e tema aki specialmente e Kin- 
derombudsman, cual ta un Defensor pa 
Mucha. 

INICIO DI E LEY DI OMBUDSMAN 

Lopez-Tromp a duna un bista riba tur 
loke a sosode durante e añanan cu a 
transcuri desde cu a bin cu e iniciativa di 
ley. Na aña 2016, e iniciativa cu a wordo 
entrega e tempo ey,y di esnan cu a en- 
trega esaki ta solamente e mes y Mervin 
Wyatt-Ras ta pertence n’e constelacion 
actual di Parlamento. 

E ex Parlamentarionan cu tambe taba- 
ta iniciadornan di e ley aki ta: Desiree 
de Sousa-Croes, Lorna Jansen-Varlack, 
Donald Rasmijn, Melvin Tromp, Guilfred 
Besaril, Xiomara Ruiz-Maduro, Evelin 
Wever-Croes y Andin Bikker. 

Mirando tur esnan cu a inicia cu e ley aki 
por mira cu for di e tempo ey e ta conta cu 
un sosten amplio for di e tempo ey caba. 
Siguientemente, Marisol a splica cu e ley 
aki tin mas historia, e ta data for di 2005 
caba, apesar cu e tabata otro iniciativa 
caminda cu e tempo ey miembronan di 
Parlamento, sra. van Poppel, sr. Bisslik y 
sr. Jacobs di fraccion di MEP a bin cune. 
Nan a yega asina leu di entrega e inicia- 
tiva, pero pa un of otro motibo Raad van 
Advies no a trate. 

Cu esaki ta demostra cu for di e tempo 
ey ya caba tabata sinti den comunidad e 
necesidad p’e ley di Defensor di Pueblo. 

Despues di esaki, na 2009 despues cu ta- 
batin eleccion, e fraccionnan nobo a tuma 
e iniciativa di ley over, pero un biaha 
mas e ley no a continua. 

Na aña 2013 Marisol Lopez-Tromp ta- 
bata Presidente di Parlamento y e tempo 
ey a bay na un Encuentro Interparla- 
mentario na Hulanda unda a papia riba 
derechonan di mucha y a palabra e tem- 
po ey cu lo bin cu un Kinderombudsman. 
Aruba tabata e unico pais den Reino cu 
no tabatin Ombudsman ainda, es decir, 
mester a bin cu tur dos. 


COMISION EXTRAORDINARIO DI 
OMBUDSMAN 

A base di e palabracion ey den Parla- 
mento a lanta un comision extraordi- 
nario di Ombudsman cu a cuminsa reuni 
for di aña 2013 bin ariba y cada aña ta- 
batin un cantidad di reunion. Te cu n’e 
momentonan aki por conta un total di 21 
reunion formal. 

Fuera di esakinan, e tema a wordo dis- 
cuti cu e demas islanan ruman, na Hu- 
landa y tambe a reuni cu e Ombudsman 
di Corsou (2014) cu a duna un bista di 
con e Defensor di Pueblo ta funciona na 
Corsou, kico a bay bon, kico a bay menos 
bon, kico por tuma over, etc p’asina re- 
gresa Aruba y sigui traha riba e ley. 

Lopez-Tromp a menciona sr. Dick van de 
Windt kende tabata traha e tempo ey na 
Parlamento di Aruba y cu na diferente 
ocasion a compaña su persona den cali- 
dad di Presidente di Parlamento y a per- 
cura pa diferente contacto na Hulanda 
pa haci di e ley aki un realidad pa Aruba. 
Esaki a conduci na un bishita na Hulan- 
da na e Ombdusman y Kinderombuds- 
man (2013-2014) na momento cu e ley di 
iniciativa ya caba tabata formando. 
Durante e reunionnan aki a palabra cu 
nan lo bin Aruba unabes e ley pasa pa 
yuda nos pa crea un plataforma caminda 
e Ombudsmannan cu lo wordo eligi den 
futuro dor di Presidente di Hof, Presi- 
dente di Rekenkamer y Presidente di 
Raad van Advies por forma parti di dje 
pa por tin un bon contact entre tur e om- 
budsmannen. 

Na november 2015 e ombudsmannen a 
bin Aruba y a bishita sala di Parlamento 
unda cu nan a duna e miembronan di e 
tempo aya un cantidad di conseho y pun- 
tonan pa tene cuenta cu nan den e ley. 

1 DIJANUARI 2015 INSTITUTO OM- 
BUDSMAN MESTER AINCIA, PERO 
NO A LOGRA 

Despues di esey, drs. Marisol Lopez- 
Tromp ta sigui splica, cu e meta pa lanta 
un plataforma pa consulta, e iniciad- 
ornan a sigui traha duro riba e ley y a 
manda un carta pa Prome Minister sr. 
Eman den cual ta bise e importancia di e 
ley aki, a splike riba tur e trabounan haci 
y a pidi’e pa coopera cu nan cu e parti di 
presupuesto mirando cu e ley aki ta costa 
placa. 

A pidi’e pa presupuesta 1.2 miyon pa Om- 



budsman pa por introduci e ley entrante 
1 di januari 2015. 

Lamentablemente e tempo ey no a haya 
un cooperacion financiero completo mi- 
rando cu ya caba tabata economisando, 
pero tog asina a sigui lucha p’e ley, paso- 
bra ta kere den e instituto aki y a entrega 
e ley di iniciativa 5 di juni 2016. 

For di e tempo ey hasta a traha pro- 
grama di concientisacion via Parlamento 
TV unda a pone programanan dedica na 
Ombudsman splicando kico e ta pa pueb- 
lo compronde. Despues di esaki a tuma 
tambe un kwartiermaker, sra. Sahaira 
Kelly p’e cuminsa prepara e trabounan 
pa introduccion di e instituto Ombuds- 
man. 

EN ESPERA DI CONSEHO DI RAAD 
VAN ADVIES 

Recientemente tabatin un reunion entre 
e Ombudsmannen den Reino Hulandes 
den cual sra. Kelly a representa Aruba 
cu e meta pa pronto Aruba conta cu e in- 
stituto aki tambe. 

Unabes cu e ley caba di cana su camin- 
da lo bin e proceso pa escoge e ombuds- 
man y kinderombudsman cu mester ta 
personanan capacita y cu na un forma 
imparcial tin cu bay atende cu e preocu- 
pacionnan den nos comunidad y haci in- 
vestigacionnan unda cu mester den e de- 
partamentonan pa percura pa nos pueblo 
haya un servicio mas husto posibel, cu su 
peticionnan cana na e mihor forma po- 
sibel y haya oido di e departamentonan 
como debe ser. 

N’e momentonan aki, drs. Marisol Lopez- 
Tromp ta indica, ta practicamente cla cu 
e ley di iniciativa nobo cu e diferente cam- 
bionan aden. Ora cu e iniciativa aki cana 
su caminda Parlamento lo sigui trate. E 
iniciativa nobo a conoce cambionan y mi- 
rando esaki e proposicion ta pa mande pa 
Raad van Advies y haya un ultimo con- 
seho riba dje y sigui trate den e reunion 
publico y vota riba dje. 

Rocco Tjon (MEP: 

Preme Minister Wever-Crees semper a pene 
tur documente na dispesicien di Parlamente 


“ORA haci un analisis di e keho entrega dor di Fun- 
dacion di AVP contra Prome Minister ta obvio cu tin 
un meta politico su tras. Ta incomprendibel cu AVP, 
lidera pa Mike Eman no tin bienestar di pais Aruba 
na pecho. 

Si e caso aki tabata serio di berdad nos por pensa cu t’e 
ex-Minister di Husticia of Robert Candelaria lo a haci 
entrega di e denuncia. Pero como cu ta algo netamente 
pa probecho politico di AVP, Mike Eman a opta pa no 
haci esaki”, asina lider di fraccion di MEP, Rocco Tjon 
a comenta. 

TRANSPARENCIA DURANTE REUNION 
DEN PARLAMENTO 

Semper den reunionnan den Parlamento, ora a tra- 
ta presupuesto, pero tambe e companianan estatal, 
Prome Minister Evelyn Wever-Croes a pone tur docu- 
mento na disposicion di Parlamento. Semper a con- 
testa tambe tur pregunta haci dor di tur fraccion. 

CARTA DI MINISTER PRESIDENT NA 
COMPANIANAN ESTATAL 

Tur compania estatal a manda un carta pa Prome 
Minister den cual nan ta refuta e ponencianan haci 
dor di AVP. Nan ta garantisa cu Prome Minister no ta 
mete den ehecucion di nan maneho. Na mes momento 
nan ta acentua cu Prome Minister a delinea maneho 
di Gabinete pa nan no traha solamente cu un compa- 
nia of bufete. 

Pesey por wak tambe den e carta di e companianan 
estatal cu nan ta traha cu diferente bufete y compa- 
nianan. Esaki no tabata e caso den pasado, caminda 
Mike Eman a duna un bufete so 5.4 miyon florin. 

PA CONCLUI 

Prome Minister Wever Croes a entrega un keho na 
Ministerio Publico pa “denuncia falso” contra su per- 
sona. Y a substancia esaki cu tur documento. 

Nos ta lamenta e proceder di Mike Eman cu den su 



desesperacion kier crea disturbio pa perhudica pais 
Aruba. 

Actonan aki ta hopi serio, pasobea bo ta crea intranki- 
lidad y desbalansa pa Aruba como pais. Y esaki por 
afecta su economia y seguridad. 

Despues cu Mike Eman a masacra nos finansa pu- 
blico, pa cual el a haya un Koninklijk Besluit pa mal 
gobernacion na 2014, nos ta kere ta tempo p’e madura, 
Rocco Tjon a duna di conoce. 

Booshi Wever di UPP: 

Mea culpa si mester bin medida for di Den Haag 


HOPI, particularmente e causantenan di e desastre finan- 
ciero y administrativo, tabata warda pa algun luna caba 
riba un e anuncio di un “aanwijzing” of KB riba e Gobierno 
actual, pero cu defacto ta un medida contra nos pais. 

UPP a mustra cada bes cu e desaroyo di un constante me- 
nasa no ta contribui pa nos sali for di e situacion cu nos ta 
aden. 

Partidonan di Gobierno tabata di hubilo, pasobra Aruba 
no a haya nada. Pero mas bien parce cu Aruba a haya un 
“uitstel” y no un “afstel”. 

E menasa ta keda latente y e ta conforma un advertencia 
cu nos mester mira con prudente nos mes ta pa actua den 
esaki. 

E situacion cu nos ta hinca aden awe, ocasiona na 2014 
pa Mike Eman y su pandiya di AVPOR, a continua cu e 
“blunder” di e protocol cu Gobierno a renoba dia 22 di no- 
vember 2018 y cu Parlamento a empeora ora, debi na fal- 
ta di sincronisacion a cambia e ley di Laft cu Gobierno di 
Aruba mes a presenta di tal manera, cu Gobierno di Aruba 
a wordo obliga dor di Hulanda pa bay den un crisis consti- 
tucional cu su propio Parlamento. 

UPP e tempo ey (na 2014) tabata e unico partido cu a ex- 
presa sentimentonan mixto pa cu e intervencion Hulan- 
des. UPP a prefera di laga sano huicio prevalence, ya cu na 
final di cuenta ta Aruba y e pueblo ta wordo afecta. 

Un “aanwijzing” of KB nunca por ta mo- 

tibo pa ta di hubilo, 
sino mas bien e 
mester ta un mo- 
mento (y desde 
2014) pa refle- 
ha. 

R e f 1 e h a 
riba 



unda cos a bay robes cu nos mes y nos pais. Kico nos a haci 
pa hinca e pais aki na unda e ta y kico nos a keda sin haci 
pa coregi e situacion crea y pa evita cu Aruba ta wordo 
hinca mas den un pos sin fondo. 

Lamentablemente nos no kier siña nos les, pasobra te ain- 
da tin gruponan grandi particularmente, contrincantenan 
di e Gobierno actual, atrobe motiva pa motibonan y finnan 
partidista, ta carga e speransa cu lo bin medidanan di Re- 
ino direccion Aruba. 

Pues kico realmente nos a haci pa trece solucionnan struc- 
tural y duradero? 

Y na opinion di UPP, NO pasobra CAFT of politiek Den 
Haag kier! NO!!! 

Pero pasobra nos kier pa nos mes, p’e pueblo y pa nos pa- 
tria Aruba! Nos mester puntra nos mes si nos kier esaki 
realmente. Nos kier goberna drechi? Sin e tantisimo re- 
torica of bla bla bla? 

Nos sa cu e Gobierno anterior di AVPOR a percura pa hin- 
ca nos den rumbo di ingobernabilidad financiero y admin- 
istrativo. Nos sa cu a trapa riba nos leynan, mientras cu 
boca ta yen di integridad! A bay asina leu di malusa ley pa 
proteha un Minister criminal cu a bay sera. Nos sa kico a 
hiba nos na unda nos ta!! 

PERO DESPUES DI DOS AÑA, KICO NOS A HACI?? 

Bringa cu Hulanda, haci show cu Oficina di Integridad, 
papia bunita di tur ley cu lo mester wordo cambia y na 
mes momento lastra un Parlamentario, pasobra e no ta 
di acuerdo cu un producto di ley, mientras cu ta acepta 
un otro den propio seno cu su integridad ta na discusion 
dilanti Corte? 

Of ta purba pasa un ley p’asina laba cabes di un Ministro 
den un caso di corupcion administrativo cu otorgamento di 
proyecto di incinerator chikito? 

Dos aña a pasa y ainda no tin Ombudsman, no tin e Ca- 
nari-verordening (klokkenluidersregeling), no tin ley di 
financiamento di partidonan politico, ley di screening di 
Minister, e famoso “begrotingskamer” etc etc.!! 

Pues leynan cu por garantisa bon gobernacion, no pa Go- 
bierno di Hulanda, sino pa nos mes un pais. Y aki ta unda 
nos tin atrobe dos aña perdi. 

Dos aña cu nos por a usa pa remodela nos sistema di 
gobernacion, haciendo esaki uno drechi. Y esaki lo mes- 
ter a wordo haci atrabez di un dialogo nacional, manera 
tempo di RCOA, na unda tur stakeholder lo tin participa- 
cion, p’asina por tin consensus general, cu fin pa yega na 
solucionnan STRUCTURAL y DURADERO! 

Nos ta lamenta e postura si di Gobierno actual, cu ta 
bay Hulanda cu un spada mal “gesleip”, y na mes mo- 
mento indicando cu si mester ta tuma e medidanan 
tambe, tirando asina e serbete den ring. Aru- 
ba, Quo Vadis! 

Alan Howell (POR) cu 
pregunta na Minister 
Dangui Oduber riba 
posibel ciere di AZV 
na San Nicolas 

P A R L A - 
MENTARIO di 

POR, Alan Howell 
ta sumamente pre- 
ocupa pa cu un no- 
ticia cu a yega na 
su persona. T’asina 
cu el a scucha cu 
probablemente e 
sucursal (oficina) di 
AZV na San Nico- 
las lo bay cera su 
portanan pronto. 
Como un persona cu semper a para y lucha pa 
derechonan di esnan di pariba di brug, e noti- 
cia aki tabata manera un baño di awa friu pa 
Alan Howell, kende a bisa cu e no kier ni kere 
e informacion aki. 

Naturalmente como representante di pueblo, 
inmediatamente el a tuma contacto cu Min- 
ister di Salud, Dangui Oduber pa haya mas 
informacion al respecto. 

Alan Howell ta en espera di e contestanan di 
Minister Oduber riba e tema preocupante aki 
y asina cu e haya esakinan lo informa pueblo 
inmediatemente riba kico lo ta pasando cu 
AZV. 

E ta keda para’riba cu no por t’asina cu, mien- 
tras di un banda ta logrando un desaroyo posi- 
tivo pa San Nicolas, buscando un mihor desa- 
royo p’e parti aki di nos isla, di otro banda un 
entidad asina necesario manera AZV posible- 
mente lo por cera su portanan perhudicando 
grandemente e usuarionan di pariba di brug. 
“San Nicolas deserves nothing less than the 
best”, Alan Howell a conclui. 



Invitacion Fiesta 
Santa Cecilia 



REVERENDO Pastoor Jozef Pelc, Pastoor di La Bir- 
gen di Fatima Dakota, ta dedica un Santo Sacrificio di 
Misa na tur musico di Dakota, di henter Aruba y especial- 
mente n’e organista mas bieu di Iglesia Birgen di Fatima. 
E misa ta awe diabierna pa 7’or di anochi y musica y canto 
lo ta na encargo di Koor Birgen di Fatima Dakota. E misa 
lo ta na LATIN na honor di Santa Cecilia, patrona di tur 
musico. Tur nos parokianonan ta invita p’asisti n’e Santa 
Eucarestia aki. 


Time Out 



Doc Williams, conocedor di fotbol, ta toca awe futbol 
mundial cu su desaroyo. Hopi interesante, no perde!!! 

HOH a bay bek riba sistema manual 


DEPARTAMENTO di Salubridad Publico y Na- 
tionaal Centraal Bureau Terrorismebestrijding, 
Veiligheid en Interpol, ta informa y mas bien ta con- 
firma cu e sistema di IT di Dr. Horacio Oduber Hospi- 
tal ta gravemente afecta. 

Esaki a ocasiona cu actualmente a bay over na un 
sistema manual. Esaki por trece cune cu por experien- 
cia cierto tardansa. 

Tin cu enfatisa cu e situacion di cuido n’e momento aki 
ta stabil y cu tur partido envolvi ta haciendo maximo 
esfuerso pa garantisa e continuidad y calidad di cuido. 
P’e situacion tecnico tin un colaboracion extenso entre 
expertonan di sector publico y priva. 



Nos ta pidi comprension pa cu e situacion actual di 
Hospital. Na momento cu tin desaroyo nobo nos lo co- 
munica esaki debidamente. 


Influencers na New York a keda encanta cu 
Aruba y e concepto di Aruba Ocean Villas 


E team di Osyth-Aruba Ocean Villas a conoce hopi in- 
fluencers y celebridadnan riba rednan social na New 
York. Cada un di nan cu a papia cu e personanan aki 
a duna informacion valioso pa nan por bishita Aruba 
y tambe sera conoci cu e proyecto inovativo di Osyth, 
e artista di Aruba cu a cambia su restaurant pa algo 
totalmente nobo pa Aruba. 

Un di e celebridadnan aki ta Alex Bonito di Telemun- 
do y CEO di En Vivo Magazine na New York, un influ- 
encer unico, cu miyones di siguidornan riba e rednan 
social y den mundo di television Latino. 

E1 a keda encanta cu e team di Osyth-Aruba Ocean 
Villas di tal manera cu el a haci un cita caba p’e bin 
bishita nos isla y keda n’e boutique hotel aki. 

Otro celebridad cu a presenta como cantante Cubano 
n’e evento, Yoyo Ibarra kende ta artista cantante nr.l 
actualmente na Cuba y ta moviendo awor na NY y otro 
lugarnan internacionalisando su mes. 

Yoyo Ibarra, un hoben cu a keda sumamente impre- 
siona cu a compromete su mes p’e bin Aruba pa fin di 



aña aki mes. 

Riba e potretnan por mira Alex Bonito y Yoyo Ibarra 
na momento cu nan tabata n’e booth di Osyth-Aruba 
Ocean Villas na New York. 

X presa b o mes 

Coachnan pa pelea semi-final y final, 
mester a cumpli cu dress code, manera requeri 

Pa: Shaul llidge 


UN di e reglanan internacional ta cu un coach mester 
ta bisti cu su flus pa coach e peleanan di semi final y 
final. Best of the Best ta solamente peleanan final, pa- 
sobra e mihor atletanan di Aruba ta enfrenta paisnan 
internacional y ta pesey ta pone hopi enfasis riba e 
dress code. 

Na Aruba ainda tin algun coach cu no kier crece den 
nan deporte y ta ignora e reglanan internacional y 
no kier bisti flus pa para coach, mustrando nan slor- 
digheid. 

Nos kier sigui crece den Taekwondo y mustra mundo 
henter cu Aruba ta cumpli cu e normanan internacio- 
nal, pasobra ta masha hopi hende ta sigui social me- 
dia y ta wak bo evento pa despues nan comenta. 

Best of the Best tabata djis un Open, a bira un open 
anto siman pasa, competition (NO RANKING). An- 
tes Best of the Best tabatin cu califica den un di e 3 
of 4 torneonan nacional pa por a califica, pero dor di 
laga cierto scol afo dor di problema personal e acogida 
di participacion a baha masha hopi mes. (Its a sport 
and also a business con cu kier bire) tabata kier hopi 
atleta participa mester a djis manda invitacion pa tur 
scol sin excepcion desde e prome dia p’e evento ta mas 
grandi manera antes. 

Dor cu e test event no a bay bon, a dicidi di habri e 
inscripcion haci’e un Open, dus nos coachenan, AMI 
ANTO cu a perde den e prome of e prome tres torneo- 
nan pa tog bringa pa califica pa Best of the Best tabata 
bay bek den mi seno y train duro pa tog purba califica, 
pero tur esey tabata envano pasobr e Best of the Best 
a bira un Open di ripiente. 

Tocante bistimento di coach: P’e test event a bisa clara- 
mente cu si no ta desea di bin formal p’e test no por 


coach y AMI corectamente cumpliendo cu e regla ey 
a manda mi peticion aden un siman prome cu ami no 
lo tey cu mi scol ETU pasobra mi no lo bisti y corecta- 
mente mi no a presenta,cumpliendo cu e dicho regla, 
y asina mes sinta patras di mi PC ta wak e test event 
(laf) a ripara cu heyyyyyy e regla no ta pa tur hende, 
anto,pami so,pasobra tabatin 2 coach sin bachi,formal, 
dashi bisti, wauw!!!! Heb ik gelijk of niet!!!!! 

AWOR BAN PE BEST OF THE BEST,OPEN 
TOURNAMENT 

Regla, si no bin formal bisti e ora no por coach anochi 
y ami decentemente atrobe a manda mi peticion aden 
cu e ora lo mi bin cu mi scol pa participa n’e MAGNO 
evento den dia so, of mihor dicho atardi, mihor ainda 
super laat atardi so y mi a cumpli, dus mi no ta wak e 
pakico pone den email tocante slordigheid cu kico cu 
kico,make no sense,Sir 

Slordigheid == Torneo cu mester a cuminsa 3 or atardi 
a cuminsa casi 6or atardi. Asina mes cu a cuminsa lat 
por a line-up,mustra aprecio p’e paisnan cu tabatey 
for di 2or of kizas prome pa atleast scucha nan himno 
etc., pero esey a wordo haci anochi so, dus peleanan 
den dia no tabata impotante?????? 

Por a live-stream paden tog,atleast un camera so sin 
videoreplay mes lo tabata bon lat of no,ta parti di Best 
of the Best,pero atrobe peleanan atardi no tabata im- 
portante???? 

Peleanan cu a cuminsa lat atardi por a tuma e tempo di 
tog entrega tur cu a bringa atardi nan premio,no mat- 
ter what, pasobra paden a cuminsa lat, e ora e mucha 
chikitonan por tabatey pa haña nan premio respectivo 
na final di e peleanan paden cu tabata p’e coach cu no 
kier a bisti,y djey bay nan cas trankil tempran. 

Ysaura Wong Giel na caminda pa representa 
Aruba na Las Vegas pa Mrs. World 2019 


E aña aki tin varios beyeza compitiendo na mes momento 
den diferente concurso internacional di nivel haltisimo. 
Den e luna di december lo tin 3 evento masha grandi mes 
y Aruba ta den tur 3. 

For di GLW Foundation y su Director George Winterdaal 
a duna di conoce cu e ta masha orguyoso cu GLW Foun- 
dation ta sirbi como un plataforma pa crea beyezanan pa 
representa nos isla den exterior. 

E aña aki tur nos reinanan p’e competencianan grandi in- 
ternacional a pasa bou guia tambe di GLW Foundation 
manera nos actual Miss International Aruba cu a repre- 
senta Aruba recientemente na Japon den Miss Interna- 
tional, Daniela Piazzi a competi den Miss Teen Aruba 
International 2015 y a keda como lera finalista y a rep- 
resenta Aruba na Rep Dominicana logrando e titulo di 
Grand Prize Beauty World 2015. 

Ghislaine Mejia nos actual representante na Miss World 
cu ya caba ta na London na aña 2019 tambe a competi den 
e concurso di Miss Teen Aruba International. 

Danna Garcia nos actual representante pa Miss Universe 
cu pronto ta sali pa Atlanta Georgia na aña 2016 a keda 
corona como Miss Teen Aruba International y a represen- 
ta Aruba na E1 Salvador kedando como Vi Reina de las 
Americas 2017. 

Ysaura Wong Giel kende no ta un persona desconoci den 
e mundo di beyeza aki mirando cu na 2001 a competi n’e 
certamen Miss Teen Aruba y a keda cu e titulo di Miss 
Teen International a representa Aruba den exterior y a 
gana Miss Teen American Continent, despues a logra Miss 
Aruba International y a representa Aruba na Japon y na 
2011 bou halanan di GLW Foundation Ysaura a competi 
den e su prome competencia como Sra y aki a keda como 
Sra. Milenium, na aña 2012 Ysaura a representa Aruba 
un biaha mas na Russia e biaha aki den e concurso di Mrs. 
Universe unda el a keda como Mrs. Universe LTD cual ta 
imagen di e certamen y esey a duna Aruba e oportunidad 
di organisa e concurso na 2013 aki na nos isla unda mas di 
33 pais a participa. 

Despues di a tuma un break den e mundo di beyeza pa at- 
ende cu asuntonan di salud di su yui muher awor Ysaura 
ta sinti su mes cla atrobe pa un otro reto y ta conta 100% 



cu apoyo di su casa y yuinan den e proyecto aki. 

Ysaura ta representando nos dushi isla di Aruba na Las 
Vegas p’e concurso di Mrs. World unda tin mas cu 50 pais 
ta competi, e competencia lo tuma lugar diabierna 6 di de- 
cember na Westgate Resort na Las Vegas y nos no tin nin- 
gun duda cu Ysaura cu su amplio trayectoria y experencia 
lo sa di hiba Aruba su nomber na halto. Bo tambe por vota 
p’asina Ysaura por drenta automaticamente den e top 15 , 
bay riba nan website www.mrsworld.com y vota pa Aruba, 
e ta costa $2.50 y tur placa recauda ta bay pa varios in- 
stancia caritativo. 

Keda pendiente di nos reinanan den exterior y ban apoya 
cada un di nan. Si bo tin un yiu di entre 14 pa 18 aña of 
abo hoben kier siña mas di e mundo di beyeza y ta desea di 
representa Aruba den exterior anto yamanos na 561-6151 
p’asina ricibi mas informacion di nos eleccion 2020. 

Aruba su estudienan riba Lionfish 
publica internationalmente 


E siman aki, Santa Rosa a ricibi e grato notifica- 
cion cu e prome raport di sra. Raven Blakeway a 
keda publica den un peer review journal renom- 
bra, esta Fisheries Management and Ecology, cu e 
paper titula: “Controlling Lionfishes (Pterois spp.) 
with consumption; Survey data from Aruba dem- 
onstrate acceptance of non-native lionfishes on 
the menu and in seafood markets.” 

E publicacion aki lo ta prome di varios, nos ta sig- 
ur. Por contact e autor pa mas informacion. 

Algun aña atras, 2014 te 2016 pa ta exacto, sra. 
Raven Blakeway a haci un estudio cientifico na 
Aruba tocante di e especie invasive di Lionfish. 
Durante e añanan el a colecta data, informacion, 
haci sondeo, entrevista cu stakeholders den comu- 
nidad y despues a analisa y scirbi su raportnan cu 
ayudo di nos hendenan na Aruba. 

Den e proceso ey el a, e.o., gradua su Masters De- 
gree y actualmente ta trahando riba su Ph.D. 

E raport ta indica e aceptacion pa come Lionfish 
den e mercado di consumo. Esaki ta un meta de- 
sea semper den control di Lionfish, pero esaki ta 
un di e prome estudionan den cual ta presenta 
data pa cu esaki. 

Santa Rosa ta orguyoso di su trabou y mas cu cla- 
ro e publicacion. Nos kier gradici tur persona y 
instancia cu a duna un man den e proceso hiba, 
particularment Byron Boekhoudt, Hefe di Secci- 
on di Pesca, cu a sa di lidera e proyecto desde su 
inicio cu e prome carta di contacto di sra. Raven 
Blakeway, tene e publicacion actual den cual e ta 
co-autor. 

Un danki particular na nos colega di Seccion di 
Pesca, sr. Castro Perez. Tambe nos ta gradici tur 
individuo, instancia y NGO cu den e proceso a sa 
di contribui enormemente den diferente forma. 

Ta danki na cooperacion di un y tur, hopi instan- 
cia, individuo, organisacionnan, cu nos por a haci 
asina tanto cu loke tabatin. Pesey nos gratitud na 
tur cu den e proceso aki a contribui. Danki! 

Island Takeover Aruba tabata un berdadero takeover 


RECIENTEMENTE Aruba como tambe un gran canti- 
dad di turista a disfruta di e di dos edicion di Aruba Island 
Take Over Festival. Por a tuma nota cu enberdad e ta- 
bata un ‘Take Over’ completo mirando cu durante 5 dia tur 
evento rond di nos isla tabata bon atendi. Naturalmente 
e anochi di concierto cu UB40 ft Ali & Astro, Sech, Lu- 
nay, Alex Sensation y Jeon tabata monumental cu miles 
di bishitante den Harbor Arena. 

For di exterior a yama bon bini bishitantenan for di Cura- 
cao, Boneiro, Merca, Panama, Colombia, Venezuela, Hu- 
landa y otro paisnan. 

E ‘Take Over’ a cuminsa riba diaranson, 31 di october cu 
e ‘ATECH Conference’ unda cu varios participante a sigi 
e diferente sesionnan cu orador y panelistanan local y in- 
ternacional. A sigi pa e anochi di apertura na Craft unda 
DJnan local a deleita e publico cu bon musica y craft cock- 
tails den un ambiente hopi ameno. 

Riba diahuebs y diabierna AITO a forma parti di e Aruba 
Innovation Week unda a presenta diferente sesion infor- 
mativo. Diabierna mainta y diasabra a pone enfasis riba 
nos cultura y historia cu e ‘walking tours’ den centro di 
Oranjestad y muralnan na San Nicolas. 

Diabierna anochi tabata e anochi di e evento principal. For 
di oranan tempran di atardi multitud di hende di tur gen- 
eracion a yega na Harbor Arena p’asina por tin un bon 
lugar pa disfruta di nan artistanan preferi. 

Elite Productions & Entertainment a sa di prepara un 
Harbor Arena cu e mihor den sonido, luz y efectonan spe- 
cial cu a transforma e localidad den un centro di entreteni- 
mento unico den nos region. For di e prome presentacion 
di Jeon cu a sigi cu Alex Sensation, Lunay, Sech y por ul- 
timo UB40 ft Ali Campbell y Astro, e publico a sa di canta 
y baila cada un di nan exitonan. 

Diasabra e famoso y tan espera ‘EF x Partai Pool Party’ na 
Aruba Renaissance Hotel a conta cu un publico grandi cu 
entretenimiento di varios DJ internacional. Parti anochi 
por a conta cu dos evento completamente sold out, e prome 
den lobby di Aruba Marriot Resort unda cu Chef Ever de 
Peña (Venezuela), Romeo Penacino (Argentina), Teddy 
Bouroncle (Peru), y Urvin Croes (Aruba) a sa di prepara 
varios plato sensacional den e Chefs Pop Up. Pa comple- 
menta e anochi aki, publico di Aruba y bishitantenan a 
disfruta di e ‘Block Party’ cu a tuma lugar rond di The 
Village Mall. Aki diferente DJ local y internacional a sa 
di mezcla tononan musical den e diferente clubnan den e 
area. 



Finalmente diadomingo den Parke Arikok a tuma lugar 
un desayuno exclusivo cu e tema ‘Conquistador Alonso de 
Ojeda’. Y pa clausura e Aruba Island Take Over, Pelican 
Pier a wordo sacudi cu sonidonan di techno cu entreteni- 
mento di varios DJ local y internacional te cu oranan di 
anochi. Elite Empire Entertainment como organisador ta 
mira atras riba un di dos edicion sumamente exitoso y ta 
gradici tur stakeholder y partner cu a contribui na un of 
otro manera pa haci esaki posibel. Ta pidi pueblo di Aru- 
ba y e publico general pa keda pendiente pa Aruba Island 
Take Over 2020 aun mas grandi. 

Exitoso Campionato Nacional 
di hisamento di peso 


EN conexion cu ASU Olimpiada, Aruba Am- 
ateur Weightlifting Association a organisa su 
Campeonato Nacional di hisamento di peso 
esaki a wordo teni diadomingo 17 november 
2019. 

Cu participacion di mas di 30 atleta masculino 
y femenino di diferente club manera Paradise 
Strenght, Eximious, Muscle & Lungs Barbell 
Club y TNT Gym. 

Hopi di e atletanan a bin bon prepara pa bata- 
ya contra otro y pa wak ken lo bira ta gana den 
nan categoria y tambe kende ta bira e ganador 
maximo den e campionato. 

Den un bon ambiente y bon anima p’e publico 
presente a start e competencia pa llor mainta 
cu participacion di 16 atleta femenino unda e 
atletanan a midi nan forsa riba e plataforma y 
tambe varios atleta lo trata di kibra record di 
Aruba y personal 

Ganador maximo di Campeonato Nacional den 
Youth a bay na di prome lugar pa Nicole Di- 
jkhoff kende un Sinclair di 197.004, na di dos 
lugar a bay pa Silviene Gonzalez cu un Sinclair 
di 98.942 y tercer lugar a bay pa Carol Tavarez 
cu Sinclair 67,831, 

Como ganador maximo di campeonato nacional 
den categoria di Youth, trofeo pa prome lugar 
a bay pa Laertes Araque cu Sinclair di 288.281 
y na di dos lugar a bay pa Jeremy Dijkhoff cu 
Sinclair di 254.647. 

E medaya y trofeonan a wordo entrega dor di 
Miembro Honorario di Aruba Sport Unie sr. 
Emiterio Bareño na tur e atletanan. Presente 
na e campionato nacional aki tabata Sr. Pat- 
rick Werleman cu su comision di Anti Dopaje. 
AAWA kier a manda un palabra di pabien na 
tur e atletanan cu a kibra record di Aruba y 
nan record personal. 

WILLEMSTAD. Sala di Recusa (wraking) di Corte 
di Husticia Comun riba peticion di un dje partidonan, 
c.q. gobierno y parlamento di Corsou y tres otro per- 
sona envolvi den un conflicto huridico riba Oostpunt, 
a bai di acuerdo pa retira un hues for di e caso civil 
caminda corte tabata trata un caso riba HNO pero e 
hues a haci un observacion refiriendo ne caso Oost- 
punt cu a crea duda den su imparcialidad na momento 
di tuma un desicion. 

E caso ta importante pa orientacion di opinion publico 
pasobra e ta haci publico consiente cu nan tin recurso 
pa apela contra actitud of exprecion di un hues si nan 
ta haya cu e hues aki no ta imparcial of tin prewicio. 
Den lenguahe huridico esey yama ‘wraking’ of ora ta 
‘recusa’ un hues. 

Tres otro miembro di Corte di Husticia Comun, mr. 
J.J. Verhoeven, presidente, mr. A.J.H. van Suilen y 
mr. M. Soffers ta e miembronan dje Sala di Recusa 
di Corte di Husticia cu a tuma e desicion pa kita nan 
colega hues mr. de Haan for di e caso resientemente. 
Den e caso aki e huristanan mr. A.C. van Hoof y sra. 
G. Hollander hunto cu tres peticionario personal a 
haci e peticion cu nan apoderado abogadonan mr. 
M.G. Woudstra y mr. P. Blom. 

Comokiera cu ta trata casonan pa recusa un hues di 
acuerdo cu proceso cu ta regla den ordenansa, na su 
turno e hues mr. D. Haan tambe tabatin oportunidad 
pa duna su punto di bista. 

Otro detaye: e tribunal a trata e caso publicamente. 

A pidi pa recusa e hues pasobra e tabatin dos caso ta 


trata: un rondo di Hospital Nobo y un rondo di Oost- 
punt. E motibo pakico a pidi pa kita e caso di Oostpunt 
for di e hues ta pasobra durante tratamento di e caso 
di Hospital Nobo anteriormente ya ela duna su opin- 
ion riba e ordenansa cu ta goberna destino di Oost- 
punt siendo cu e caso aki tabata sub judice (den trata- 
mento) ainda. Ademas no a trata e caso verbalmente 
sino ta intercambio di documento tabatin. 

Durante e di Hospital Nobo, e hues a menciona e caso 
Oostpunt diferente biaha inhustamente loke ta un vi- 
olacion di un proceso huridico corecto y imparcial. 
Esey a pone cu naturalmente esnan envolvi den e caso 
Oostpunt a haya e imprecion y miedo cu e hues no ta 
imparcial y cu e por duna un veredicto style di com- 
para zeta di break cu pampuna. 

Por lo menos ela crea e imprecion di tin prewicio den e 
caso. Hues mr. de Haan no a traga e acusacion contra 
s persona y preto riba blanco ela splica cu dunando su 
opinion riba un pregunta huridico den cual no tabatin 
cuestion di tuma parti pa esun of e otro partido, no por 
cousa miedu pa imparcialidad. 

E acusacion cu ela tuma un ‘vorscot’ riba su desicion 
riba e caso di Oostpunt no ta corecto pasobra ela duna 
e contra partidonan den caso di Hospital Nobo tur 
oportunidad pa duna nan opinion riba e opinion clave 
den nan conflicto cu e contra-partido. 

Ela splica cu ela referi ne caso di Hospital Nobo leve- 
mente pasobra esey tabata logico pasobra e aboga- 
donan mr. Woudstra y sra. Hollander y abogado Hen- 
riquez tambe lo a presenta den e caso Oostpunt. 

Rabia di di trahadonan di Isla contra gobierno ta enorme 


WILLEMSTAD. -Durante 
e bishita di trabou di comi- 
cion central di parlamento 
na Refineria Isla/PDVSA 
djaluna ultimo Fraccion 
di PIN a participa na un 
recorido den Isla y tambe a 
participa ne reunion cu un 
grupo di trahadonan y cu 
gerencia di Isla. 

Durante e reunion cu tra- 
hadonan PIN a tende bon e 
sentimentonan expresa. 

E insertidumbre, pa cu 
nan boca di trabou, cu ta 
biba bou dje trahadonan ta 
enorme. 

Falta di liderasgo den gober- 
nacion, inclaridad riba desi- 
cionnan tuma y asta con- 
tradiccion den informacion 
duna a casi nulifica nan 
speransa. 

“Tarzan no ta laga un cabuya 
bai sin cu e cue un otro tog”, 
tabata un exprecion hasi pa 
trahadonan reflehando nan 
sintimento. 

Trahadonan cu a aserca PIN 
directo na final no a sconde 
nan malcontento kier trato 
sin empatia pa cu nan situ- 
acion. 

Exprecionnan eroneo haci 
dor di mandadarionan, tam- 
poco no a yuda e causa ni 
crea speransa. Alcontrario, 
nan a crea mas frustracion 
y deprecion. 

Trahadonan a enfatisa cu te 
ainda nan a sa di mantene 
calmo pa duna tur espacio 
pa negocia y garantisa con- 
tinuidad di Isla. 

Pero nan cana ta casi yena. 


Cu profundo tristesanos ta anunciafayecimento di: 



Sr. Gerigorio Maximiliano Maduro 

Miho conocicomoNai (Polo) 

Na nomber di su esposa: Amina Khan Maduro 

Su yiunan: 

Teresa Avilia (RIP) 

Cecilia Carmelita yJorge Roga 
Pedro Engelberto, Chila y famia 
Tarcisio Arnold y Poppy y famia 
Ramiro y Stefany y famia 

Yiunan di criansa: 

Sahadero Persaud - Sherlin y famia 
Sharo Persaud 

Su rumannan: 

Juan (Ponchi) Maduro 
Joaquin (Wakin) Maduro (RIP) 

Margarira (Maga) Maduro (RIP) 

Pablo (Bok Maduro) 

Cornelio (Nis) Maduro y sra. 

Dominico (Nico) Maduro y sra. 

Pascualita (Cala), Maduro, yiu Randy y sra. 

Demas sobrino y sobrinanan, nieto y nietanan, 
Bisanieto y Bisanietanan. Mescos cu yiu Omar Maduro 
y sra.; Comer y compernan; primo y primanan y demas 
famia. 

Condolencia ta diahuebs, 21 di november, 2019, 
na Ad Patres Funeral Home di 7'or pa 9'or di anochi. 

Ta invita pa acto di entiero cu ta tuma luga diabierna, 
22 di november, 2019. For di 2'or di merdia e curpa lo 
ta na Ad Patres Funeral Home, y pa 4'or ta bay Santana 
na Sabana Basora. 




A&m 




‘ÇcM&iat & @ne*H4twuf 

"Mi a lucha e bon lucha, mi a core e caredatena fin y 
mi a mantene mi fe" 

2Timoteo 4:7 

Nos sa cu bono a bini pa semper, 
nossa cu bo no por keda pa semper. 

Cu dolor nanoscurason, 

pero agradecido pa tur locual bo a significa pa nos, 
Nos ta anuncia fayecimento di nosruman, omo y swa 




John R.Thodé 

Mihorconoci como:"Ronald" 
^08-02-1947 - tl 9-11-2019 


Na nomber di su: 

Rumannan: tFangThodé 

tEdna Thodé y yiunan 

tHilario y sra.vda.TheresitaThodé-Tromp y yiunan 
Marian y AndresTromp-Thodé y yiunan 
Lino y Thelma Thodé-Croes 
tFrenklinThodé 

Evarosto (Victor) y Fatima Thodé-Plaza y yiunan 

Sobrino y sobrinanan, primo y primanan 

Primo hopiyega: Dennis Yarzagaray, rumannan y famia 

Conocirnanna Bonaire 

Bon amigonan: Eliaquin Moraga (Chileno) y demasfa- 
mia, tRichiGoeloe y Elvis Boekhoudt 
Bon bisiña: Marcial Cornelia y famia, Siro LaRosa y 
famia, Ricardo Goeloe y famia 

Ta invita tur famia, amigo y amiganan, bisiñanan y 
conocirnan y ex compañeronan di trabow di Coastal y 
Valero, staff y personal di Cas di CuidoBetesda pa 
asistinaacto di despedida, cual lo tumalugardiamars 
26 di november 2019. Nos defuntostima lo ta reposa 
for di 2'or di atardinamisaSntaTheresitana San 
Nicolaas, despuessaliendopa Santana centraalnaSaba- 
naBasora. 

Nos ta lamenta cu despues di entiero no ta ricibi 
bishita di condolencia na cas. 

Trahadonan ta haya cu Isla a cumpli debidamente cu nan 


WILLEMSTAD. No obstante e cu Isla a sabi di cumpli di su banda. 


Calmes: “Ma hisa man, paso no por 


situacion y varios alegacionnan nega- 
tivo pa cu Isla trahadonan ta contento 


Riba e pregunta haci dor dje traha- 
donan ken ta pro of contra e resien 


tira sapatu bieu afo si no tin nobo ai- 
nda.” 


A^ra 

^ 

'pumruzl & 

'Señor ta mi wardador mi'n tin falta di nada den 
cunucu di yerba berde E ta ponemi sosega. E ta 
hibami na awa trankil, pa mi bolbe haña forsa'. 
Psalmo 23 vers 1 y 2. 

Cu inmenso tristesa na nos curazon pero conforme cu 
Dios su boluntad nos ta participa fayecimento 
cristianamente di: 


proposicion di PDVSA pa keda un 
temporada mas, Sr. Calmes tabata 
claro den su contesta na esnan pre- 
sente. 


K&a 

Kpo - 

'pu*t&uzC Pfoute & @ne«Mtfo>itf, 



Sr. Anton Willy Nuesch 

Mihor conoci como "Willy" 

SUNRISE SUISA*26 september 1947- 
SUNSET ARUBA117 november 2019 

Na nomber di su Casa: Haydee Nuesch - Kolfin 
Yiunan: Gyseth Nuesch & KurtThomas, Diantha 
Nuesch & Amoise Peterson 
Nieto(a)nan: Kyell-Jean Antonio & KyleeThomas, 

Jenay & Zayne Peterson 
Mayornan: t Willy Nuesch & t Clara Nuesch 
Rumannan: t Hans Nuesch & t Kurt Nuesch 
Swa & cuñanan: 

Elmer & Maria Kolfin 
Ramfis & Dineke Kolfin 
Hector Kolfin & Glenda Loefstop 
Tirzo & Gardenia Kolfin 
Subrino(a)nan: 

Elmer Jr. & Nathalie Kolfin y yiu 
Ramses & Mensje Kolfin y yiunan 
Rachid & Imke Kolfin y yiunan 
Janique & Ajamu Baly y yiunan 
Mark & Luella Ecury y yiunan 
Tirzlyn Kolfin 
Zanine Kolfin 
Gjalynn Kolfin 

Demas famia: Nuesch, Melanie Chopard & famia na 
Suissa. 

Ingrid Vries, Karl Janssen & famia, Glenda Kwas, Karin & 
Gregory Isidora, SmileyTweeboom, Renan Alberto & 
famia, Bon amigo Alvin Leest & famia, amigo(a)nan & 
otro bon conoci di nos defunto stima. 

Famia: Nuesch, Kolfin, Antonio,Thomas, Peterson, 
Britten, Baly, Vries, Loefstop, Ecury, 

Tweeboom. 

Ta invita pa acto di despedida cu lo tuma lugar 
diabierna 22 di november na Aurora Funeral Home, 
di 2 or pa 4 or di atardi. Acto di cremacion lo tuma 
lugar den seno familiar y despues di cremacion no ta 
ricibi bishita di condolencia na cas. En bes di flor of 
krans lo tin un box disponibel pa donacion na 
Stichting BOB Aruba. 


"Señorta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa". 

Salmo:23 

Cu inmenso tristesa na nos curason, 
nos ta participa fayecimento di: 



Dominica Croes 

Mihor conoci como "Domi"of "Shonca" 
*26-04-1942 -+17-11 -2019 
Na edad di 77 anja 
Na nomber di su: 

Mama: tMaria Croes-Werleman 
Tata: tJuan Croes 

Rumannan: Bernardo"Benny"y Margoth Croes-Araque 
y famia 

tAnnie Paesch-Croes y famia 

Selma y Francisco"Pancho"Croes-Croes y yiu 

Salome y Andres Lacle-Croes y famia 

Rosenda "Chenta"Wernet-Croes y Rochi y yiunan 

tMiguel Arcangel-Croes 

Casimiro"llo"y Deta Croes-Werleman y famia 

Vicente "Chento" Croes 

Angelberto"Echi"y Margarita Croes-Becker y famia 
Filomena "Mena"y Luis Martis-Croes y yiu 
Margarita Y Franklin Kelly-Croes y yiunan 
Miriam Croes y Ronnie Kelly 
Manera un ruman: Betty Danjo 
Cacho stima: Blacky 

Tur su sobrino(a)nan, sobre sobrino(a)nan, ihanan, 
primo(a)nan, comer y comper nan, bisiñanan, 
amigo(a)nan y compañeronan di Club Movimento 
Honey Bees Dakota. 

Demas famia: Croes, Werleman, Geerman, Paesch, 
Araque, Lacle, Wernet, Becker, Martis, Kelly, Henriquez, 
Ridderstap, Ras, Ruiz, Maduro, Dirksz, Danjo 

Ta invita tur famia, bisiña y conocirnan pa asisti na 
acto di entiero cual lo tuma lugar diasabra 23 di 
November 2019 di 2'or pa 4'or di atardi na Misa Birgen 
di Fatima na Dakota, despues lo Sali pa Santana 
Catolico na Santa Cruz Santa Maria. 

Oportunidad pa condolencia: Aurora Funeral Home, 
diahuebs 21 di November 2019 di 7'or pa 9'or di 
anochi. 


Nos disculpa si den nos tristeza nos por a lubida un 
persona. 


Nos ta pidi nos disculpa, si den nos tristesa nos por a 
lubida di menciona un of otro famia. 


Naturalmente mester negocia e 
proposicion di PDVSA aki mas pro- 
fundo si yega asina leu pero pan di 
hende no ta cos di haci wega cune. Ta 
negociando cu Klesh. 

Sinembargo no tin nada firma ainda. 
Nos ta wardando cu hopi speransa un 
contesta fin di November di Gobierno 
y Klesh. 

Gerencia di Isla a duna PIN informa- 
cion valido dor di contesta tur pre- 
gunta. 






A^ra 

0 ?oMenal & &ie*puztwut 

" SERKA DIOS SO Ml ALMATA NA PAS, 

TA Dl DJE Ml SALBASHONTA BINI" 
SALMO 62:1 

KU PRUFUNDO SENTIMENTU, 

PERO AGREDESIDO NA DIOS 
PA LOKWAL ELA NIFIKA PA NOS; 
NOSTA ANUNSIA FALLECIMENTU Dl: 



RUDWICKCECILE BENITA 

*01 - 02-1954 -1 04-11 - 2019 
MIHOR KONOSI KOMO RUDY OF MOFFI. 

NA NOMBER Dl SU KASA: HYPOLITA BENITA 

SU JIOENAN: RUDMAR BENITA I FAMIA 
RUDOLF BENITA I FAMIA 

SU NIETUNAN: AIMAR, AIMEE I ADELE BENITA 

SU RUMANAN: 

EDITHA BENITA I JIOE 
JOHN BENITAI FAMIA 
ILIAAN KRISTENSEN I JIOENAN 
FRANKLIN BENITA I JIOENAN 
ILVABOERI FAMIA 
EFREN BENITA I FAMIA 

SU SWA I CUNJA: GILBERT BENITA I FAMIA 

EDLIJN BENITA 

TUR SUBRINOI SUBRINANAN, PRIMU IPRIMANAN, 
suihanan. 

DEMAS FAMIANAN , AMIGU I KONOSIRNAN NA 
HULANDA, KORSOW, BONEIRU I ARUBA. 
DESPEDIDATATUMA LUGAR DIA 23 Dl NOVEMBER 
2019 NA AURORA FUNERAL HOME NA CUMANA 76 
FOR Dl 9 pa 11 di mainta. 

DESPUES SU RESTUNAN LO WORDU HIBA NA 
SANTANA CENTRAL NA SABANA BASORA. 


L 

Mainta 


E unico corant GRATIS 


Abona awo 

Manda un e-mail na: 
Noticia@awemainta.com 
ij sKirbi e palabranan: “Ami Kier Abona” 



UKe nos riba facebooK 

Keda “up to date” y MKe nos riba facebooK 
www.facebooK.com/awemainta 




Subi riba nos website 


www.awemainta.com 


AWEMainta completamente 

DIGITAL 

















